Jonas Grønner

Jonas Grønner (født 11. april 1994) er en norsk tidligere fotballspiller.

 Karriere 
Han debuterte i Tippeligaen for Brann mot Sogndal den 16. mai 2012, og signerte sin første proffkontrakt for klubben to uker senere, den 31. mai 2012.Ba.no - Grønner i A-stallen

Jonas Grønner gjorde seg bemerket da han som 16-åring spilte to kamper fra start i NM 2010, først mot Arna-Bjørnar og deretter mot Fyllingen. Han ble da en av de yngste spillerne noensinne som spilte for Branns a-lag.
Grønner var sentral da Branns guttelag spilte seg frem til finalen i NM samme år. Han etablerte seg også på det norske G16-landslaget og spilte åtte kamper der. Han var kaptein på både klubb- og landslag.

I slutten av 2011 ble han plassert på Branns b-liste, noe som betydde at han kunne spille kamper i Tippeligaen selv om han ikke hadde profesjonell kontrakt med klubben. Han fikk likevel ikke debutere denne sesongen. Neste sesong ble han igjen plassert på b-listen, og fikk sin debut som innbytter i Branns 5–0-seier over Sogndal den 16. mai. Femten dager senere signerte han sin første profesjonelle kontrakt med klubben, som strakk seg ut 2013-sesongen. 

Den 2. september 2012 fikk Grønner sin første kamp fra start i Tippeligaen. Brann vant kampen 4–1 over Molde, og Grønner fikk ros for innsatsen. Siden har han startet tre Tippeligakamper, mot Tromsø den 11. november 2012, mot Odd den 26. april og mot Sogndal den 5. mai 2013.

Den 12. januar 2013 forlenget Grønner kontrakten sin til å vare ut 2015-sesongen.brann.no - To nye år for Grønner og Øvretveit

Den 27. juli 2013 ble Grønner lånt ut til den islandske klubben Knattspyrnufélag Reykjavíkur brann.no - Grønner lånes ut til KR Reykjavik. Avtalen varte ut 2013-sesongen. Grønner spilte ni kamper på IslandNIFS - Jonas Grønner, og ble en del av laget som vant Úrvalsdeild 2013.

I 2022 begynte han som ekspertkommentator i Warner Bros. Discovery Norway.

 Referanser 

 Eksterne lenker 


Kategori:Norske fotballspillere
Kategori:Ekspertkommentatorer (sport)
Kategori:Fotballspillere for SK Brann
Kategori:Fotballspillere for KR Reykjavík
Kategori:Fotballspillere for Aalesunds FK
Kategori:Norske fotballspillere på Island
Kategori:Personer fra Bergen kommune